JohanHeinsen/ENO huggingface dataset:
Aarhuus Stifts-Tidende, 1847-02-20
At Dampskibet "Iris" ved Fartens Begyndelse i næste Foraar og Sommer vil blive sat i Fart i samme Route, som i de foregaaende Aar, nemlig: imellem Kjøbenhavn, Aalborg og Aarhuus, saaledes: at Dampskibet afgaaer, fra Kjøbenhavn til Aalborg Tirsdag Aften Kl. 6, Aalborg til Kjøbenhavn Torsdag Eftrm. Kl. 4, Kjøbenhavn til Aarhuus Løverd. Megn. Kl. 6, og Aarhuus til Kjøbenhavn Mandag Megn. Kl. 6, samt at Passageer, Gods- og Creatur=Fragten bliver uforandret den samme som i de foregaaende Aar, i Henhold til de udstædte Afficher, bekjendtgjøres herved foreløbig, med Tilføiende: at Fartens Begyndelse nærmere skal blive annonceret. Aalborg, i Bestyrelsen for Dampskibet "Iris", den 4de Februar 1847. F. Wulff. N. Ostenfeldt. F. Simoni. Erik Bruun. J. P. Hemme.
Aarhuus Stifts-Tidende, 1847-02-20
Aarhuus Amts landoeconomiske Selskab. Jfølge den af Generalforsamlingen i Aarhuus den 10de dennes tagne Bestemmelse, opfordres herved dHrr. Medlemmer, der maatte være til Restance med Bidrag for 1846 og foregaaende Aar, behageligst snarest muligt, og i det seneste inden 1ste April næstkommende, at indbetale samme til undertegnede Selskabets Kasserer i Gaarden Ns 271 og 72 ved Aaen. Det bemærkes derhos, at Mangel af Betaling inden anførte Tid medfører, at Restancedragerne ophøre at være Medlemmer. Aarhuus, den 11te Februar 1847. H. Brasch.
Aarhuus Stifts-Tidende, 1847-02-20
At Fæsteren af Haurum Kro, her i Birket, ifølge Høiesteretsdom af 28de Jan. 1847 har forbrudt sin Ret til Kro eller Værtshuushold, og at der paa Grund heraf for Tiden ei er nogen Kro i Haurum, bliver herved til Underretning for Veifarende bekjendtgjort. Frysenborg Birkecontoir, den 10de Febr. 1847. Kampmann.
Aarhuus Stifts-Tidende, 1847-02-20
Efter Begjæring af Commissionen for Aarhuus Fattigvæsen foretages Licitation i Fattiganstalten Tirsdagen den 23 Febr. førstkommende om Formiddagen Kl. 11. over Kjørsler, som forefalde i Fattigvæsenets Anliggender. Conditionerne ere forinden til Eftersyn hos Regnskabs føreren. - Hvilket herved bekjendtgjøres. Aarhuus, den 10de Februar 1847. Fleischer.
Aarhuus Stifts-Tidende, 1847-02-20
Jfølge Beslutning, tagen paa Skiftet efter Enken Johanne Hansdatter og forhen afdøde Mand, Selveiergaardmand Peter Rasmussen paa Raadved Mark, Hansted Sogn, Woer Herred, bliver den Stervboet tilhørende Gaard, med tilliggende Eiendomme sammesteds, stillet til Bortsalg ved 3de Auctioner, som afholdes: Mandagen d. 8de Marts førstkommende, hver Gang Mandagen d. 15de Marts, og Klokken 10 Formiddag.
Aarhuus Stifts-Tidende, 1847-02-20
Mandagen d. 22de Marts De 2de første Auctioner afholdes paa mit Contoir, den 3die i Gaarden, som sælges. Denne staaer under Matricul Nr. 3 i Raadved for Hartkorn ny Matr. 4 Tdr. 7 Skpr., 2 Fkr., 1 1/4 Alb., med et Tillæg af næsten 66 Tdr. Land geom. Maal, udmærket gode Jorder. J Engene kan aarlig avles 40 til 50 Læs Ho, og de kunne betydeligt forbedres ved at overrisles, hvortil der haves tilstrækkeligt Vand. Tørveskiær haves i stor Overflødighed. Den aarlige Udsæd er 10 Tdr. Vintersæd, 18 Tdr. Byg. 25 Tdr. Havre, foruden Bælgsæd og Kartofler. Til Gaarden kan holdes 7 Heste, 30 Køer og 20 Faar. Gaarden ligger midt i sin Mark, der er indhegnet. Endeel af Jorderne ere i afvigte Aar merglede, hvilket ikke forhen har været brugt; men Mergel findes beqvemt derpaa. Bygningerne ere solide og gode. Conditionerne tilligemed Kort og Matriculerings=Beregning ere til Eftersyn paa mit Contoir. Naar Gaarden ved 3die Auction er bortsolgt, bliver derefter samme og paafølgende Dag afholdt Auction over Stervboets Ind- og Udboe, Avlsredskaber og Besætning af Heste, Køer og Faar, samt nogle Kornvarer af forskjellig Slags. Hvilket herved bekjendtgjøres. Woer og Rim Herreders Contoir i Horsens, den 13de Bernth. Februar 1847.
Aarhuus Stifts-Tidende, 1847-02-20
Jfølge Bestemmelse under Skiftet efter afdøde Kludesamler Jacob Mathiassen Uldahl og Hustrue, bliver det Boet tilhørende Sted Nr. 472 Litr. B. i Grønnegade her i Byen, stillet til Bortsalg ved 3 Auctioner, der afholdes : Mandagen den 15de Marts, Mandagen den 29de Marts, og Mandagen den 12te April d. A., hver Dags Formiddag Kl. 11. De 2 første Auctioner, afholdes paa Horsens Raadstue, men 3die Auction i selve Stedet, der er assureret for 160 Rbd. og bestaaer af et Forhuus paa 2 Fag, 1 Etage Egebindingsværk, med Gaardsplads. - Dette bekjendtgjøres herved overeensstemmende med Pl. af 22de April 1817, til Efterretning for alle Vedkommende. Horsens, den 12te Februar 1847. Ræder.
Aarhuus Stifts-Tidende, 1847-02-20
Efter Begjæring af Hr. Procurator Bierring paa vedkommende Dom- og Udlægshavers Vegne, og i Continuation af de under 3die Juli og 17de Juli 1845 afholdte 2 Auctioner, bliver det Niels Jespersen tilhørende Huus i Lem, bestaaende af 10 Fag, med Grund og Haveplads, af gl. Hartkorn 1 1/2 Alb., stillet til 3die Auction, som afholdes Fredagen den 5te Marts 1847. Formiddag Kl. 10, i selve Huset. Dette bekjendtgjøres herved til alle Vedkommendes Efterretning. Nørhald, Støvring, Galthen Herreders Contoir i Randers, den 13de Februar 1847. v. Bergen.
Aarhuus Stifts-Tidende, 1847-02-20
Gaard-Auction. Formedelst svageligt Helbred agter Eieren af den for sin yndige Beliggenhed bekjendte Eiendom Hovedgaarden Petersholm pr. Veile, at bortsælge samme ved een eneste Auction i April Maaned d. A. Conditionerne for Salget ville i sin Tid blive henlagte til Eftersyn paa flere Steder, og nærmere Avertissementer ville herom blive indrykkede. Gaarden sælges med Besætning, Inventarium og Födekorn. Efterat have taget Borgerskab heri Staden som Tommer, og Møllebyggermester, tillader jeg mig at anbefale mig til de ærede Jnden- og Udenbyes med Udførelse af Arbeide i nævnte Fag, og da jeg har sørget for duelige Arbeidere, haaber jeg at kunne fortjene den Tillid man maatte beære mig med. Horsens, 3die Febr. 1847. H. J. Christensen.
Aarhuus Stifts-Tidende, 1847-02-20
Trykt i Aarhuus Stiftsbogtrykkeri.
Aarhuus Stifts-Tidende, 1847-02-20
Nyt Leiebibliothek i Veile. Til næstkommende 1ste April agter Undertegnede at etablere et Leiebibliothek af æsthetiske Bøger her i Byen, der vil blive grundlagt med aldeles nye Sager og stadig vorde suppleret med det Nyeste og Bedste af den danske og tydske Literaturs Frembringelser i denne Retning. Abonnementsprisen er 1 Rbd. qvartaliter. Conditionerne, der forøvrigt omtrentlig ere de sædvanlige, hvorefter slige Bøger udleies, ligge til behageligt Eftersyn i min Boglade. Veile, den 18de Februar 1817. Tyge Kjer. Borrevang Ladegaard. Paa Grund af Eierens Svagelighed agtes ovennævnte Gaard underhaanden bortsolgt. Eiendommen, der er beliggende i Odsherred, 1/2 Miil fra Nykjøbing Kjøbstad, staaer for fri Hovedgaardstaxt ny Matr. Hartkorn Ager og Eng 17 Tdr. Skp., 3 Fdkr., 2 1/4 Alb., og har et Areal af noget over 204 Tdr. Land geom. Maal, gode og veldyrkede Jorder. Den aarlige Udsæd har hidtil været ca 100 Tønder af Rug, Byg, Havre og Bælgsæd, samt 80 Tdr. Kartofler. Engene have afgivet omtrent 160 Læs Ho og Tørveskiær i Overflødighed. Kreaturholdet er for Tiden 12 Arbeidsheste, 50 Qvægshøveder og 40 Faar. Det nærmere om denne gode og indbringende Eiendom kan erfares, naar Lysthavende desangaaende henvende sig til Eieren M. Andresen, boende paa Gaarden pr. Rykjøbing i Sjælland.
Aarhuus Stifts-Tidende, 1847-02-20
Til Randers Borgerskole ønskes til 1ste Mai førstkommende en theologisk eller polytechnisk Candidat, der fornemmelig vil komme til at undervise i de levende Sprog, Mathematik m. m. 6 Timer daglig. Lønnen er 400 Rbd. Sølv og fri Bolig. De, som maatte attraae denne Post, anmodes herved om inden 1ste April at indsende deres Ansøgninger, ledsagede af Attester og deres Duelighed. Randers Skolecommission, den 5te Febr. 1847. Jørgensen. S. A. Kofoed. S. Poulsen. Kruse. Chr. Jensen. Jens Bruun. Jens Stilling. Chr. M. Hassager.
Aarhuus Stifts-Tidende, 1847-02-20
Min Tørrestue, der for Tiden staaer ledig, kan indtil videre for dem, som herfor maatte have Brug, faaes tilleie for 3 Rbmk. pr. 24 Timer, og i længere Tid kan accorderes en billigere Betaling. J. P. B. Jensen. Dampvaskeriets Vaskesedler. udleveres fra Dato fra Undertegnedes Boutiqve, ligesom og efternævnte Herrer velvillig have indrømmet Plads for samme til Beqvemmelighed for nærved Boende: Hr. Kbm. Rodtwitt, Mindeg., Hr. Kbm. Christensen, Skoleg., Bursche, Middelg, – Samson, Fiskerg., Liisb. & Nybroe, Frig. - - Pontoppidan, Stabell, Vestergade, – – Stigaard, Studsg. Da det vil være til Lettelse og befordre Orden i flere Henseender, var det mig kjært, om Enhver, som benytter Dampvaskeriet, vilde forsyne sig med disse trykte Sedler, som indeholde tilstrækkelig Oplysning for Vedkommende. Aarhuus, den 27de Januar 1847. J. J. Classen.
Aarhuus Stifts-Tidende, 1847-02-20
Lakeret Skind faaes hos A. M. Bjørn.
Aarhuus Stifts-Tidende, 1847-02-20
Røg, Skraae, & Snuus-Tobak faaes hos A. M. Bjørn. Faraplyer, Silke, & Bomulds, faaes hos A. M. Björn.
Aarhuus Stifts-Tidende, 1847-02-20
Blyantsdigler & graae Steendigler faaes hos A. M. Hjörn. Gigarer.
Aarhuus Stifts-Tidende, 1847-02-20
Java, Amarillos, la Fama, Havanna, Antonio & Tello og flere andre Sorter fine og ordinaire Ci A. M. Bjørn. garer, faaes hos
Aarhuus Stifts-Tidende, 1847-02-20
En Kokke- og Stuepige kunne til 1ste Mai faae Tjeneste i en Præstegaard, nogle Mile fra Aarhuus. Det Nærmere erfares hos Kjøbmand L. P. Schmidt paa Vestergade.
Aarhuus Stifts-Tidende, 1847-02-20
For en dygtig Kokkepige anvises til 1ste Mai en god Plads her i Byen fra Adressecontoiret.
Aarhuus Stifts-Tidende, 1847-02-20
Formedelst Bortflytning fra Byen, agter J. Joseph sen i Randers at bortsælge sin iboende Gjæstgivergaard.
Aarhuus Stifts-Tidende, 1847-02-20
Gode Koge=Ærter ere at faae hos P. Mollerup. Den Herre, som af en Feiltagelse i Søndags paa Maskeraden fik en Hat med Navnet Amtoft, bedes afleveret hos Bogbinder Bøegh.
Aarhuus Stifts-Tidende, 1847-02-22
No 31. Mandagen. den 22de Februar. Kongelig privilegeret. Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-02-22
Nyheder fra Udlandet. Don Miguel har pludseligt forladt Rom, og hemmeligt indskibet sig fra Ostia, for, som der menes, at begive sig til Portugal, hvor hans Ankomst naturligviis vil forøge Urolighederne.
Aarhuus Stifts-Tidende, 1847-02-22
Fra Paris haves den vigtige Efterretning, at Hertuginden af Montpensiers Svangerskab stadfæster sig, og at hun, ifølge Lægernes Udsagn, alt er i dets tredie Maaned; tillige, at Dronning Jsabellas Svangerskab ikke har bekræftet sig. Disse Efterretninger have gjort et meget ubehageligt Jndtryk paa det franske Hof, da de ville foranledige nye Conflicter med de udenlandske Magter. Det Barn, som Hertuginden af Montpenster vil bringe til Verden ved Sommerens Slutning, vil altsaa blive Spaniens præsumtive Thronarving.
Aarhuus Stifts-Tidende, 1847-02-22
Fra Madrid haves endnu flere ubehagelige Efterretninger. J det kgl. Slot skal herske den største indbyrdes Tvedragt. Jnfanten D. Francisko er allerede kjed af at være Dronningens Gemaal, og vil ikke længere underkaste sig Hs. M. bydende og urimelige Luner, hvisaarsag det skal være kommet til meget heftige Optrin. Dronningmoderen faaer derved ny Jndflydelse, idet hun maa optræde som Mæglerske imellem det uenige Ægtepar, og Jnfanten D. Enrico, som tidligere bestræbte sig for at vinde Dronningen, har nu taget hendes Parti mod Broderen. Den franske Gesandts Depescher skulle i denne Henseende lyde meget foruroligende.
Aarhuus Stifts-Tidende, 1847-02-22
Det hedder fra Warschau, at Regjeringen skal være kommen paa Spor efter en ny Sammensværgelse, og som Følge deraf var der skeet en Mængde Arresteringer. Russiske Troppers Concentrering ved den galliziske Grændse er virkelig Sandhed, men og Anledningen dertil haves endnu kun Rygter og Formodninger. J selve Gallizien befinder sig i dette Øieblik 80,000 Md. østerrigske Tropper, og Storhertugdømmet Posen er, ligesom hiin Provinds, erklæret i Beleiringsstand og oversvømmet af Tropper. Alt er i spændt Forventning om de forestaaende Begivenheder. J de skotske Høilande tiltage Voldsomhederne saa stærkt, at de der stationerede Tropper have maattet trække Forstærkninger til sig. J Jrland udbrede, sig farlige Febere, hvorved Dødeligheden tiltager i en høist foruroligende Grad.
Aarhuus Stifts-Tidende, 1847-02-22
Storfyrstinde Helenes forlængede Ophold i Wien skal have sin Grund i, at den russiske Politik, forat tilveiebringe en Familieforbindelse med det østerrigske Keiserhuus, ønsker at formæle hende med Erkehertug Stephan.
Aarhuus Stifts-Tidende, 1847-02-22
Den preussiske Dronning befinder sig noget bedre, saa der nu er Haab om, at redde hendes Liv. Ogsaa den preussiske Prindsesse, som er forlovet med Kronprindsen af Sverrig, skal nu være i god Bedring.
Aarhuus Stifts-Tidende, 1847-02-22
Fædrelandet.
Aarhuus Stifts-Tidende, 1847-02-22
Kjøbenhavn, den 19de Februar. Den roeskildske Jernbane nærmer sig nu stærkt sin Fuldendelse, og, om ikke før, vil den med Sikkerhed blive aabnet i Mai Maaned. Det er imidlertid kun en liden Deel af den sjællandske Jernbane, og den største Deel, Fuldendelsen til Corsøer, staaer tilbage. Bliver denne Deel ikke fuldendt, saa bliver det Hele kun Stykkeværk, men den maa fuldendes, og den vil derfor ogsaa blive det; det er en Nødvendighed, ikke mindre for Actionairerne end for Staten, der ikke tør undlade at benytte et af Civilisationens vigtigste og af alle andre Stater afbenyttede Communicationsmidler, og der, naar den først har tilladt dens Borgere at sætte en umaadelig Capital i et Foretagende, hvis Statsvigtighed den maa have erkjendt, ogsaa maa ansee sig moralsk forpligtet til at opretholde dette Foretagende. Regjeringen har ogsaa givet Løfte om, at ville tegne sig for 1/2 Part af Actierne i Corsøerbanen, naar de andre 3/4 Parter ere tegnede, men uagtet den Tillid, Regjeringen derved har viist til Foretagendet, ere dog Roeskildebanens Actier siden den Tid sunne betydeligt, hvilket deels maa tilskrives de ufordeelagtige Conjuncturer for Actieforetagender i Almindelighed, og deels den uheldige Omstændighed, at der ved Baneregnskabets Slutning har viist sig en Underbalance af 220,000 Rbd. (L. F. Av.)
Aarhuus Stifts-Tidende, 1847-02-22
Høiesteret har i Onsdags afsagt Dom i den mod Cand. theol. Jvar Seidelin i Aarhuus, for Overtrædelse af Trykkefrihedslovgivningen, anlagte Sag (ang, en Artikel i Jydsk Ugeblad, om Souverainiteten og dens Erhvervelse), hvorved er kjendt for Ret: "Landsoverrettens Dom bør ved Magt at stande." Ved denne Dom var Tiltalte frifunden for Actors Tiltale, dog imod at udrede Actionens Omkostninger.
Aarhuus Stifts-Tidende, 1847-02-22
Endvidere har Høiesteret samme Dag afsagt Dom i Sagen: Generalfiskalen paa Embeds Vegne mod forhenv. Redacteur af Bladet Fædrelandet, Cand. juris Gjødwad for en i bemeldte Blad indført Artikel og Høiesteretsdommen af 30te Januar sidstleden. Ved Landsover- samt Hof- og Stadsrettens Dom var Tiltalte frifunden for Generalfiskalens Tiltale, men Høiesteret har idømt ham 500 Rbd. Mulct til Khvns Fattigvæsen, samt at udrede Actionens Omkostninger. (B. T.)
Aarhuus Stifts-Tidende, 1847-02-22
Ved den Realskole, som ifølge allerh. Resol. af 22de f. M. skal oprettes i Wordingborg i den nedlagte Skoles Sted, ville følgende faste Lærere blive at ansætte, nemlig: en Overlærer, som tillige bliver Skolens Bestyrer, og 2 andre Lærere, hvilke samtlige udnævnes af den kgl. Direct. for Universitetet og de lærde Skoler. Den faste Løn er, foruden fri Bolig, 600 Rbd., 400 Rbd. og 350. Naar Discipelantallet overstiger 24, erholde Lærerne tillige 2/3 Deel af Skolepengene for det overskridende Antal. Skolen ventes at træde i Virksomhed den 1ste Juni d. A.
Aarhuus Stifts-Tidende, 1847-02-22
Det nye Lystspil Valgerda, af en anonym Forfatter, er blevet opført paa det kgl. Theater og modtaget med enthusiastisk, længe vedholdende bifald. Handlingen foregaaer paa en sjællandsk Herregaard, hvis Eier, Generalrigscommissair Fogel, er conservativ og holder den "Berlingske Avis, medens Datteren hører til Oppositionen og holder Fædrelandet" til stor Forargelse for Faderen. De ligge derfor bestandig i Disput, og idet Hver af dem forsvarer sit Parti og river ned paa det andet, søge de at overbyde hinanden i Drillerier og Spydigheder. Stykket er godt anlagt; hedder det i Fædrelandet" – det er vistnok lidt løst i Rendegarnet, men det har flere pudsige Situationer, og Opløsningen er morsom og overraskende.
Aarhuus Stifts-Tidende, 1847-02-22
- Den forsvundne Bonde fra Holbeksegnen, om hvem vi for nogen Tid siden berettede, at han sporløs var forsvunden, efter at have solgt Korn for 70 R. i Holbek og modtaget Pengene, hvorfor man troede, at han maatte være bleven myrdet, er nu kommen tilstede, og Grunden til hans Forsvinden er pudseerlig nok. Med 2 Brødre levede han hos Moderen, og drev for hende en temmelig stor Gaard ved Holbek; han havde aldrig før været forfalden til Drik eller anden Uorden, hvorfor Jngen kunde formode den Grund til hans Forsvinden, som nu er kommen for Dagen. Efter at have solgt Kornet og modtaget Pengene, har han nemlig ladet Heste og Vogn staae hos Kjøbmanden, og har med Pengene, uden at sige et Menneske et Ord derom, begivet sig sporenstregs til Kjøbenhavn, hvor han levede lystigt, saalænge Pengene vilde slaae til hvorefter han roligt begav sig til sit Hjem, hvor Moderen og Brødrene havde været i den største Ængstelse og Forundring over hans Udeblivelse. (Aftbl.
Aarhuus Stifts-Tidende, 1847-02-22
Det nye Hotel i Bredgaden er nu aabnet og givet Navnet: "Hotel Phoenix." Den i samme indrettede Cufs er den eleganteste, som Khvn. har at op(Flyvep.) vise.
Aarhuus Stifts-Tidende, 1847-02-22
Paa Søndag Aften aabnes Casino! Det er en Efterretning, der synes at maatte gjøre Epoke i det (Khvnsp.) kjøbenhavnske Vinterfornøielsesliv.
Aarhuus Stifts-Tidende, 1847-02-22
Fædrelandet for i Onsdags er lagt under Beslag.
Aarhuus Stifts-Tidende, 1847-02-22
Provindsialberetninger. Den forhenværende By- og Herredsfoged i Ringkjøbing, der f. A. absenterede sig formedelst Kasse defect, er nu bleven greben i Altona, hvor han havde indlogeret sig, for ved Leilighed at komme bort til Amerika. Han blev opdaget ved en Person, som tidligere havde været i Politiberørelse med ham.
Aarhuus Stifts-Tidende, 1847-02-22
Under Fastelavnsmarkedet i Haderslev skal Lystigheden i Søndags Aftes have culmineret hos Gjæstg. Petersen, hvor især en ung Candidat v. Krogh skal i Spidsen for Andre have viist sig som den tappreste Slesvigholstener ligeoverfor de jydske Hestehandlere og flere andre Danske. Senere ud paa Natten havde nogle Personer slaaet endeel Vinduesruder ind i Politimesterens, Justitsraad Lassens Huus, med tomme (Dannev.) Champagneflasker.
Aarhuus Stifts-Tidende, 1847-02-22
J Staden Slesvig, hvor for Tiden det aarlige Dommarked holdes, er det fra Statholderskabet blevet forbudt det steyermarkske Musikselskab at spille den (A. M.)"slesvigholsteenske Marsch.
Aarhuus Stifts-Tidende, 1847-02-22
J Flensborg havde den Uskik, at bortspille Gjæs, Skinker o. desl. ved Lotteri- eller det saakaldte Silentium Spil, paa den senere Tid taget saadan Overhaand, at flere Udskjænknings=Localer hver Aften vare opfyldte med deslige Spillere, indtil Politiet endelig den 14de ds. under Straf forbød det. (Fl. Td.
Aarhuus Stifts-Tidende, 1847-02-22
Det Uheld mødte den 12te, ved at Stubbekjøbings Postvogn skulde vende ude paa Brohovedet, som er noget glat af Jis og Snee, at Hestene bleve bange og rykkede sig tilbage, saa at Vognen kom ud paa Slæbestedet, og gik fra Broen fra en 2 a 3 Alens Høide igjennem Jsen i Søen, trækkende Heste og Kudsk med. Det saae rædsomt ud, og ved den paa samme Tid værende høie Vandstand sank Heste og Vogn aldeles under Vandet. Kudsken kom strax op, men at faae Hestene op var i høi Grad vanskeligt, og disse lede meget, inden det lykkedes, da Jsen først med en Jisbaad maatte brækkes istykker et Stykke, Vei, for at komme til et Sted, hvor de kunde gaae op ved Broen. Med Vognen, som var sunken tilbunds, var det ligeledes vanskeligt. Pakkepostsager og Breve vare aldeles gjennemvaade. Det blev udtaget og tørret saa godt Omstændighederne og Tiden tillod, men meget maa være bedærvet. (L. F. Av.)
Aarhuus Stifts-Tidende, 1847-02-22
Nogle Mile fra Thisted har en Bondepige, der om kort Tid skulde havt Bryllup, istedetfor at ile i sin Brudoms Arme, hængt sig. (Thist. Av.)¬
Aarhuus Stifts-Tidende, 1847-02-22
Hr. Koch paa Lundbyegaard udlover i Aalborg, Avis en Douceur til Den, der kan opgive ham, hvem der har udspredt det lognagtige, scandaleuse Rygte, der i forrige Uge circulerede i Aalborg By og Omegn, og som efter Hr. Kochs egne Ord bestod i et forbrydersk Forhold imellem ham og hans Kone, nemlig at hun forgiæves skal have gjort Forsøg paa at forgive ham, og derefter ombragt sig selv.
Aarhuus Stifts-Tidende, 1847-02-22
Skipper-Liiglauget i Aalborg høitideligholdt den 3die Februar dets 499de Stftelsesdag. Dette Selskab, der, under Navn af "Compagnibrødre, allerede existerede paa den Tid, Waldemar Atterdag sad paa Danmarks Throne, da en ødelæggende Pest (1348) bortrev 1/2 Deel af Jyllands Befolkning, kan saaledes til næste Aar høitideligholde sit 500-aarige Jubi(Aalb. Borgerven.) læum.
Aarhuus Stifts-Tidende, 1847-02-22
Apotheker Begtrup i Nykjøbing advarer mod Brugen af Pastinakroden, der til visse Tider kan indeholde et giftigt (norkotisk) Stof, som giør, at den, nydt i større Mængde, kan virke meget farligt, endog (Thist. Av.) dræbende.
Aarhuus Stifts-Tidende, 1847-02-22
En Mand og en Kone fra Ebeltoft=Kanten, der agtede sig tiltorv i Randers med Torsk, vare saa ulykkelige i Fredags Nat at kjøre i Aaen ved Skjelbro(Rd. Av.) og drukne.
Aarhuus Stifts-Tidende, 1847-02-22
Til Brøduddelingen i Randers er indkommet 1042 Rbd., som ville blive anvendte til herfor at uddeele Brød til Trængende for halv Priis. (Rd. Av.)
Aarhuus Stifts-Tidende, 1847-02-22
Handels-Efterretninger. J Kornhandelen er det vedvarende meget stille. Fra Polen er Udførsel af Kornvarer forbudt.
Aarhuus Stifts-Tidende, 1847-02-22
London, 9de Febr. Der har i de sidste 14 Dage været en Tilbagegang i Priserne paa de fleste Kornsorter. J sidste Uge ankom fra de forenede Stater 20,000 Tdr. Meel. (D. F.)
Aarhuus Stifts-Tidende, 1847-02-22
Khvns. Børs-Cours den 19de Februar. Hamborg a vista . . . . . . . . 197 1/2. Bank-Disconto . . . . . . . . . 4 PC. Do. af Banco=Vexler . . . . 4 PC. kongl. Obligationer . . 103 a 103 1/4 Nationalbank=Actier . . . . . . 1691.
Aarhuus Stifts-Tidende, 1847-02-22
Befordringer og Afgang. Hs. M. har allern. besk. resid. Capellan ved Budolphi M. i Aalborg og Præst ved Hospitalet sammesteds. J. F. Boesen, til Sognepræst for Saltum og Hune M. i Aalborg Stift.
Aarhuus Stifts-Tidende, 1847-02-22
Ledige Embeder. Ring og Feuling Sognekald i Aarhuus Stift. - Kirkesanger- og Skolelærer-Embedet i Sønderomme, Ribe Stift. - Skolelærer- og Kirkefanger-Embedet for Skræm Sogn, under Hjørring Amt.
Aarhuus Stifts-Tidende, 1847-02-22
Dødsfald. Juliane Louise Augusta Stockfleth (19 Aar), Meubelhandler Spang (85 Aar, Proprietair Peter. Withuusen (41 Aar), Handelsbogholder Martin og hans Moder Mr. Weberg; Alle i Khvn. Procurator og Forst advocat Fr. Nielsen paa Ledreborg. Charact. Lieutn. John Alexander v. Pingel paa Bredegaard. Forhenv.
Aarhuus Stifts-Tidende, 1847-02-22
Forvalter ved Valle Stift Lorenz Petersen i Kjøge Kammerraad og Toldkasserer Kemmerer i Storehedinge. Marie Houmann født Haubroe i Koster Færgegaard paa Møen. Margrethe Rosted i Skive. Skibscapt. Uldrichs i Præst. Niels Thygesen (57 Aar) i Aalborg.
Aarhuus Stifts-Tidende, 1847-02-22
Aarhuus, den 22de Februar. Ved den idag paa Byens Raadhuus paabegyndte Valghandling, hvorved der af de Valgberettigedes første Rode, der bestod af 83 Vælgere, vare mødte 43, for at vælge to Deputerede og to Suppleanter til næste Stænder-Sexennium, faldt Stemmerne saaledes: Justitsraad, Borgerm. Fleischer 35 Stemmer, Auctionsholder Hert. Kjøbmand Hammershøi . 26 Cancelliraad Funder . . . . 25 Kjøbmand Carl Bentzen . 18 Cancelliraad Finsen. . . . . 10 - Otterstrøm. . . 8 Kjøbmand M. G. Bech . . . 6 Overkrigscommissair Holst. . 6 Kjøbmand C. Bang. . . . . 5 Birkedommer Rasmussen . . Kjøbmand V. Jngerslev Jmorgen møder anden Rode, og paa Onsdag tredie, hvormed Valgene for det andet Kjøbstaddistriet sluttes.